Hans Adolf Krebs

Sir **Hans Adolf Krebs** (* 25. august 1900, Hildesheim, Prusko – † 22. november 1981, Oxford, Spojené kráľovstvo) bol nemecký, neskôr anglický lekár a biochemik. Preslávil sa opísaním tzv. citrátového cyklu, známeho tiež pod názvom Krebsov cyklus, kľúčového sledu reakcií v energetickom metabolizme bunky, za čo získal v roku 1953 Nobelovu cenu za fyziológiu alebo medicínu.

## Životopis
Narodil sa v Hildesheime v Nemecku, Alme a Georgovi Krebsovým. Jeho otec, Georg, bol ušný, nosný a krčný chirurg. Hans študoval medicínu na univerzite v Göttingene a tiež na univerzite vo Freiburgu v rokoch 19181923. V roku 1925 získal titul PhD. na univerzite v Hamburgu. Potom odišiel do Berlína, kde jeden rok študoval chémiu a stal sa asistentom Otta Warburga v biologickom ústavu *Kaiser Willhelm Institute* do roku 1930. Potom sa vrátil k lekárstvu do nemocnice v Altone a neskôr na lekársku kliniku na univerzite vo Freiburgu, kde viedol výskum a objavil močovinový cyklus.

Pretože bol židovského pôvodu, bolo mu zakázané prevádzkovať lekársku prax a v roku 1933 bol nútený emigrovať do Anglicka. Tu bol pozvaný do Cambridge, kde pracoval v biochemickom laboratóriu pod vedením Sira Fredericka Gowlanda Hopkinsa (18611947). Krebs sa stal profesorom biochémie na univerzite v Sheffielde v roku 1945. Krebsov záujem o medziprodukty metabolizmu vyústil v roku 1932 k objaveniu močovinového cyklu a v roku 1937 k objaveniu citrátového cyklu.

V roku 1953 bol ocenený Nobelovou cenou za fyziológiu alebo medicínu za „objavenie citrátového cyklu“.
Bol tiež ocenený čestným členstvom na Girton College na University of Cambridge v roku 1979.

Krebs zomrel v Oxforde roku 1981. Jeho syn, Sir John Krebs, je tiež významný vedec.

## Časová os
* 1900 – Narodenie v Hildesheime v Nemecku
* 1918 – Nastúpenie na štúdium medicíny
* 1923 – Dokončenie štúdia medicíny
* 1925 – Získanie titulu PhD. na univerzite v Hamburgu
* 1932 – Objav močovinového cyklu
* 1933 – Emigrácia do Anglicka
* 1937 – Identifikácia cyklu kyseliny citrónovej alebo tiež „Krebsovho cyklu“
* 1945 – Nastúpenie na pozíciu profesora na univerzite v Sheffielde
* 1953 – Získanie Nobelovej ceny za fyziológiu alebo medicínu
* 1958 – Pasovanie za rytiera
* 1981 – Smrť v Oxforde v Anglicku

## Referencie

## Iné projekty

## Externé odkazy
* Profil na Nobelprize.org
* Životopis na Nobelprize.org

## Zdroj

Kategória:Nemeckí biochemici
Kategória:Nemeckí lekári
Kategória:Britskí biochemici
Kategória:Nositelia Nobelovej ceny za fyziológiu alebo medicínu
Kategória:Nemeckí nositelia Nobelovej ceny
Kategória:Britskí nositelia Nobelovej ceny
Kategória:Držitelia Copleyovej medaily
Kategória:Chemici židovského pôvodu
Kategória:Britské osobnosti židovského pôvodu
Kategória:Nemecké osobnosti židovského pôvodu
Kategória:Lekári židovského pôvodu
Kategória:Absolventi Humboldt-Universität zu Berlin
Kategória:Absolventi Albert-Ludwigs-Universität Freiburg
Kategória:Vyučujúci na University of Cambridge
Kategória:Vyučujúci na Albert-Ludwigs-Universität Freiburg
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Osobnosti z Hildesheimu
Kategória:Absolventi Univerzity v Göttingene
Kategória:Členovia Göttingenskej akadémie vied